**Ադրիան Նիկչի** (ալբ․՝ Adrian Nikçi, նոյեմբերի 10, 1989(1989-11-10), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), շվեյցարացի ֆուտբոլիստ (ծագումով Կոսովոյից է), որ խաղում է կիսապաշտպանի դիրքում։ Ներկայում հանդես է գալիս գերմանական «Ունիոն Բեռլին» ակումբի կազմում։

Ակումբային կարիերա
------------------

Ադրիան Նիկչին ֆուտբոլով զբաղվել սկսել է շվեյցարական «Ուստեր» ակումբում։ 2002 թվականի հունվարին նա տեղափոխվել է «Ցյուրիխ» ակումբ։ 2008/09 մրցաշրջանում Ադրիան Նիկչին ընդգրկվել է ակումբի հիմնական կազմում՝ այդ մրցաշրջանում մասնակցելով 34 հանդիպման և խփելով 4 գոլ։ Այդ ժամանակ «Ցյուրիխը» դարձել է Շվեյցարիայի չեմպիոն։ «Ցյուրիխի» կազմում Ադրիան Նիկչին իր առաջին գոլը խփել է Շվեյցարիայի գավաթի առաջնության 2008/09 մրցաշրջանում. դա եղել է միակ գոլը «Շաֆհաուզենի» դեմ խաղում։ Սուպերլիգայում Ադրիան Նիկչին առաջին անգամ աչքի է ընկել 2009 թվականի մարտի 8-ին՝ «Լյուցերնի» հետ հանդիպման ժամանակ. այդ խաղի ամենավերջում նա դուբլ է ձևակերպել՝ մեծ ներդրում ունենալով իր թիմի հաղթանակի ձեռքբերման գործում։ Ադրիան Նիկչին «Ցյուրիխի» կազմում մասնակցել է նաև եվրaգավաթների, որտեղ իր առաջին գոլը նա խփել է 2009/10 ՈՒԵՖԱ Չեմպիոնների լիգայի որակավորման փուլի ընթացքում՝ «Մարիբոր» ակումբի դեմ խաղի հաշիվը դարձնելով 3:0։

2012 թվականի ամռանը Ադրիան Նիկչին 600 հազար եվրոյի դիմաց տեղափոխվել է գերմանական «Հաննովեր 96»։ Գերմանական Բունդեսլիգայում Ադրիան Նիկչին առաջին անգամ խաղադաշտ է դուրս եկել 2012 թվականի օգոստոսի 26-ին՝ «Շալկե 04» ակումբի դեմ տնային խաղի ժամանակ, որի ընթացքում էլ նա աչքի է ընկել առաջին անգամ՝ հանդիպման 80-րդ րոպեին հավասարեցնելով խաղի հաշիվը։ Սեպտեմբերի վերջին Ադրիան Նիկչին տեղափոխվել է հիվանդանոց, որտեղ նրա մոտ ախտորոշվել է մենինգիտ։

Ֆուտբոլիստը հիվանդանոցից դուրս է գրվել երկու շաբաթ անց։ Հիվանդության ու վնասվածքների պատճառով Ադրիան Նիկչին մասնակցել է քիչ թվով խաղերի, իսկ 2014 թվականի հունվարին «Հաննովեր 96»-ի նոր մարզիչ Տայֆուն Կորկուտը Նիկչիին ուղարկել է ակումբի երկրորդական կազմ՝ պատճառաբանելով, թե նա քիչ է մարզվել։ Շուտով Ադրիան Նիկչին վարձավճարով սկսել է խաղալ «Տուն» ակումբում։ 2015 թվականին Ադրիան Նիկչին մի որոշ ժամանակ խաղացել է «Նյուրնբերգ» ակումբում, որից հետո՝ նույն թվականին, տեղափոխվել է «Ունիոն» ակումբ։

Կարիերան հավաքականում
---------------------

2008-2010 թվականներին Ադրիան Նիկչին Շվեյցարիայի երիտասարդական հավաքականի կազմում մասնակցել է 16 խաղի և խփել 3 գոլ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  «FC Schaffhausen 0:1 FC Zürich» (անգլերեն) — transfermarkt.com. Վերցված է 8 ապրիլի, 2016-ին.
4. ↑  «FC Luzern 1:3 FC Zürich» (անգլերեն) — transfermarkt.com. Վերցված է 8 ապրիլի, 2016-ին.
5. ↑  «Maribor 0:3 FC Zürich» (անգլերեն) — soccerway.com. Վերցված է 8 ապրիլի, 2016-ին.
6. ↑  «Германия трансферная. Летние переходы» — football.ua. Վերցված է 8 ապրիլի, 2016-ին.
7. ↑  «Hannover 96 2:2 Schalke 04» (անգլերեն) — soccerway.com. Վերցված է 8 ապրիլի, 2016-ին.
8. ↑  «Никчи заболел менингитом» — germanfootball.org. Վերցված է 8 ապրիլի, 2016-ին.(չաշխատող հղում)
9. ↑  «Ганновер 96: новый тренер, новая тактика» — germanfootball.org. Արխիվացված է օրիգինալից 2016 թ․ ապրիլի 6-ին. Վերցված է 8 ապրիլի, 2016-ին.

Արտաքին հղումներ
----------------

* Էջը soccerway.com կայքում (անգլ.)
* Էջը transfermarkt.com կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ադրիան Նիկչի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Fussballdaten.de · Soccerway · Transfermarkt (խաղացող) · worldfootball.net (խաղացող) · ՈւԵՖԱ |

 |